Paulus menighet

Paulus menighet var en menighet i Oslo domprosti i Oslo bispedømme i Den norske kirke, med Paulus kirke som menighetskirke.

Historikk 

Paulus menighet ble opprettet ved kgl.res. av 10. juli 1874, da et område begrenset av Akerselva, Fossveien, Sannergata, den gamle bygrensen og Trondheimsveien ble skilt ut fra Gamle Aker menighet. Kgl.res. av 28. september 1897 fastsatte at grensene skulle følge Nordre gate fra Akerselva, Toftes gate, Helgesens gate, Teglverksgata, Verksgata, Fagerheimgata, Sannergata og Akerselva.

Ved kgl.res. av 17. november 1916 ble området sør for Helgesens gate  skilt ut som Hauge menighet. Men av denne menigheten kom alt nordenfor Sofienberggata igjen under Paulus menighet ved kgl.res. av 11. februar 1938, mens resten av Hauge menighet ble lagt til Jacob menighet. Samtidig ble Lilleborg menighet formelt lagt til Paulus menighet, mens befolkningen reelt skulle høre til Lilleborg småkirkemenighet.

Kgl.res. av 30. november 1956 opprettet Lilleborg menighet bl.a. deler av Paulus menighet, gjeldende fra 1. juli 1957.

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo